OpenLLM-France/wikimedia huggingface dataset:
# Fernando Niño Bejarano

Fernando Niño Bejarano (Rota, Andalusia, 16 de setembre de 1974), exfutbolista espanyol. Jugava de defensa central i destacava per la seva contundència, a més de les seves rematades de cap quan s'incorporava a l'atac.

## Trajectòria

Es va formar en la pedrera del CD Rota fins a arribar al primer equip que en aquells dies militava en el grup X de la Tercera Divisió d'Espanya. La temporada 1995-96, es va convertir en el jugador més destacat del seu equip, fruit de la seva bona temporada, tècnics del Xerez CD de la Segona Divisió "B" es van fixar en ell contractant-lo per l'equip xeresà.
La temporada 1996-97, el Xerez CD ascendeix a Segona Divisió "A" on Fernando Niño és un dels artífexs defensius en l'ascens. La temporada següent, l'equip andalús no assoleix mantenir la categoria i descendeix a Segona Divisió "B". El defensa és el jugador més destacat del seu equip, la qual cosa possibilita que cride l'atenció d'equips de major categoria, com el Sevilla FC o el RCD Mallorca.
Finalment s'incorpora al club mallorquí a l'estiu del 98. En la seva primera temporada (la 1998-99) el cos tècnic, capitanejat per Hèctor Raúl Cuper, va decidir donar-li dorsal perquè alternara entre el filial i el primer equip, però aviat l'entrenador argentí va decidir deixar-lo en l'equip A jugant un total de 16 partits. Fernando Niño, amb el seu treball, va col·laborar que el R.C.D. Mallorca arribés a la final de la Recopa d'Europa que va jugar l'equip mallorquí contra la SS Lazio italiana. El Mallorca va perdre la final per 2-1 a Birmingham.
El de Rota va romandre durant set temporades en el RCD Mallorca. Durant aquestes temporades comença a aconseguir títols, en 1998-99 la Supercopa d'Espanya i en 2003 va aconseguir la Copa del Rei. El 2004 sofreix una greu lesió que li impedeix jugar amb regularitat i en la temporada 2005-06 fitxa per l'Elx CF de la Segona Divisió espanyola, on va romandre fins a la seva retirada, una vegada conclosa la temporada 2008-09.
En total, va jugar 149 partits a la primera divisió espanyola.

## Curiositats

El 1993, estant en el CD Rota, va haver de complir el servei militar a l'aquarterament de "Tablada" a Sevilla, pel que va haver de perdre's força partits amb el seu equip. Al maig de 1994, una vegada acabat el servei militar, va compaginar el futbol amb el seu treball en un taller de xapa i pintura a Rota.
Fernando Niño és un declarat afeccionat del Real Betis Balompié, desitjava des de petit jugar en l'equip verd-i-blanc.

## Enllaços externs

* Fitxa del jugador Arxivat 2009-01-01 a Wayback Machine.
# Resolució 501 del Consell de Seguretat de les Nacions Unides

La Resolució 501 del Consell de Seguretat de les Nacions Unides, fou aprovada el 25 de febrer de 1982, després de recordar la resolució anterior del Consell de Seguretat de les Nacions Unides sobre el tema, en especial la resolució 425 (1978), i considerant un informe del secretari general sobre la Força Provisional de les Nacions Unides al Líban (UNIFIL), el Consell va observar la necessitat contínua de la Força atesa la situació entre Israel i Líban.
La resolució va augmentar la mida de la UNIFIL de 6.000 a 7.000 empleats, i va reiterar els objectius de la Força, incloent la demanda que es pugui operar lliurement a la regió sense restriccions.
La resolució 501 va ser aprovada per 13 vots contra cap, mentre que la República Popular de Polònia i la Unió Soviètica es van abstenir de votar.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Iván René Valenciano

Iván René Valenciano (Barranquilla, 18 de març de 1972) és un exfutbolista colombià de la dècada de 1990.
Fou 29 cops internacional amb la selecció de Colòmbia.
Pel que fa a clubs, defensà els colors de Atlético Junior, Atalanta BC, Veracruz i Morelia.

## Referències

* ↑ "Iván Valenciano International Matches"., 11v11.com Consultat el 8 agost 2014
* ↑ «RDFC». RDFC. Arxivat de l'original el 6 juny 2012. [Consulta: 19 maig 2013].
* ↑ «Archived copy». Arxivat de l'original el 8 desembre 2015.
* ↑ (castellà) Fútbol colombiano: El "gordo" teme volver a las canchas como "flaco" – Xinhuanet Arxivat 28 January 2008$^{[Datemismatch]}$ a Wayback Machine. (Consultat 11 octubre 2007)
* ↑ http://www.futbolred.com/liga-postobon/sergio-galvan-el-rey-del-gol-en-la-historia-del-futbol-colombiano+7666267
* ↑ https://web.archive.org/web/20100429072914/http://www.conmebol.com/conmebol/activeCountry.html?x=9&sub=4&id=15136
* ↑ Iván René Valenciano a National-Football-Teams.com (anglès)
# Fogg Museum

El Fogg Museum, obert al públic el 1896, és el més antic dels museus d'art de la Universitat Harvard. El Fogg s'uneix al Museu Busch-Reisinger al i Arthur M. Sackler Museum com a part dels Museus d'Art de Harvard.
El museu es trobava en edifici d'un estil renaixentista italià dissenyat per Richard Morris Hunt. El 1925, l'edifici va ser reemplaçat per un altre a Quincy Street, dissenyat per Coolidge, Shepley, Bulfinch, i Abbott. El 2008, l'edifici va ser tancat per un gran projecte de renovació per crear un nou edifici del museu dissenyat per l'arquitecte Renzo Piano, que intenta ajuntar els tres museus d'Art de Harvard en una mateixa instal·lació. Durant la renovació, les obres seleccionades dels tres museus es troben en exhibició al Museu Arthur M. Sackler.

## Galeria d'imatges

* Summer Scene, 1869; Frédéric Bazille
* In the Sierras, 1868; Albert Bierstadt
* Mrs. Daniel Denison Rogers (Abigail Bromfield), 1784; John Singleton Copley
* Emmanuel Joseph Sieyès, 1817; Jacques-Louis David
* Cotton Merchants in New Orleans, 1873; Edgar Degas
* The Rehearsal, 1873; Edgar Degas
* The Singer with the Glove, 1878; Edgar Degas
* Miss Alice Kurtz, 1903; Thomas Eakins
* Self portrait, c. 1875-1877; Paul Gauguin
* Still Life with Apples, a Pear, and a Ceramic Portrait Jug, 1889; Paul Gauguin
* Poèmes barbares, 1896; Paul Gauguin
* The Gare Saint-Lazare, Arrival of a Train, 1877; Claude Monet
* Harriet Leavens, c. 1815; Ammi Phillips
* Madame Gautreau (Madame X), c. 1883; John Singer Sargent
* Three Pairs of Shoes, 1886; Vincent van Gogh
* Self-portrait dedicated to Paul Gauguin, 1888; Vincent van Gogh

## Referències

* ↑ http://news.harvard.edu/gazette/2002/04.04/16-fogg.html Arxivat 2002-08-20 a Wayback Machine.
* ↑ «Harvard Art Museums: Renovation». Harvard Art Museums. Arxivat de l'original el 2012-06-23. [Consulta: 29 novembre 2011].

## Enllaços externs

* Harvard Art Museums website Arxivat 2010-06-27 a Wayback Machine.
# Limon

* No s'ha de confondre amb Limón.
«Limon» té aquests significats:
* Limon (piemontès) o Limone Piemonte (italià), municipi a la regió del Piemont (Itàlia)
* Limon (Nièvre), municipi al departament del Nièvre (regió de Borgonya - Franc Comtat, França)
* Limon (Colorado), població a l'estat de Colorado (EUA)
# Southerndown

Southerndown és una població (village) del Sud de Gal·les al sud-oest de Bridgend, en la comunitat St Brides Major (Saint-y-brid), prop de Llantwit Major i Ogmore-by-Sea. És principalment coneguda per la seva platja (amb el nom oficial de Dunraven bay), la qual és una destinació turística popular. Els seus penya-segats (cliffs) són un exemple clar de roca sedimentària.
La seva platja ha aparegut de vegades en produccions televisives com Doctor Who: com Bad Wolf Bay en "Doomsday" i "Journey's End" i com la superfície d'un planeta extraterrestre a "The Time of Angels" i "Flesh and Stone" entre d'altres.

## Enllaços externs

* BBC South East Wales: Southerndown beach panorama Arxivat 2012-11-08 a Wayback Machine.
* BBC South East Wales: Southerndown beach walks Arxivat 2011-10-10 a Wayback Machine.
* St Brides Major Southerndown and Ogmore-by-sea community website
* www.geograph.co.uk : photos of Southerndown and surrounding area
* UK Beach Guide : Dunraven Bay beach information Arxivat 2015-03-15 a Wayback Machine.
# Euríbat

Euríbat és el nom dels següents personatges:
* Euríbat de Lacònia, esportista gec
* Euríbat d'Efes, servidor del rei Cressos de Lídia al que va trair.
# Resolució 507 del Consell de Seguretat de les Nacions Unides

La Resolució 507 del Consell de Seguretat de les Nacions Unides, fou aprovada per unanimitat el 28 de maig de 1982, després d'examinar un informe de la Comissió del Consell de Seguretat sobre les Seychelles aprovat a la Resolució 496 (1981), el Consell va expressar la seva preocupació per l'intent del cop d'estat de les Seychelles de 1981 L'intent de cop d'estat de novembre de 1981 a les Seychelles per mercenaris estrangers dirigits per Mike Hoare, suposadament recolzat per Sud-àfrica i el posterior segrest d'un avió d'Air India.
El Consell va condemnar enèrgicament l'agressió mercenària contra les Seychelles i el segrest, i va insistir en la ingerència externa en els afers interns d'un Estat membre. La resolució va elogiar les Seychelles per repel·lir l'atac, reiterant la Resolució 239 (1967) contra l'ús de mercenaris per atacar a un altre Estat membre.
La resolució va acabar establint un comitè "ad hoc" presidit per França per supervisar fons de desenvolupament per reparar el dany a les Seychelles i garantir la reconstrucció econòmica. També va demanar al Secretari General de les Nacions Unides assistir al fons i ampliar el mandat de la investigació sobre els esdeveniments abans del 15 d'agost de 1982.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Ingerophrynus claviger

Ingerophrynus claviger és una espècie d'amfibi que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Iskandar, D. & Mumpuni 2004. Bufo claviger. Llista Vermella d'Espècies Amenaçades de la UICN 2006. Consulta: 11 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, vol. 297, 2006, pàg. 365.
# Bullying (pel·lícula)

Bullying és una pel·lícula espanyola i catalana rodada i estrenada al 2009 pel director madrileny Josecho San Mateo.

## Argument

Jordi és un adolescent de 15 anys que ha perdut recentment al seu pare i juntament amb la seva mare, es canvia de ciutat per iniciar una nova vida. Al principi tot anirà bé, però el destí li reserva una cruel sorpresa, ja que quan traspassa les portes del seu nou institut, creua sense saber-ho la tenebrosa frontera del mateix infern. I qui el convida a entrar-hi, amb un esgarrifós somriure als llavis, és Nacho, un company de classe que, malgrat la seva edat, pertany ja a la raça dels que s'alimenten únicament de la por i del dolor dels altres. Nacho, com una encarnació del Mal, serà capaç d'aconseguir que, en el malson que submergeix a Jordi, cada dia que passi sigui superat en violència i crueltat pel següent.
Una mare confosa que no aconsegueix comprendre el que passa, un fosc i misteriós personatge que carrega amb un secret del passat, i una noia Heiddy Cardenas, capaç d'entendre a Jordi perquè també ella coneix els mil rostres de l'horror, seran els companys de viatge del nostre heroi. Un viatge el terme serà decidit en una reacció final pel mateix Jordi, qui com qualsevol ésser humà té en la llibertat una meta vital indispensable, i la busca amb desesperació.

## Repartiment

* Albert Carbó: Jordi
* Joan Carles Suau: Nacho
* Carlos Fuentes: Bruno
* Laura Conejero: Julia
* Yohana Cobo: Annia
* Elsa Montanuy: Paula
* Estefanía Justicia: Bea
* David Ondategui: David
* Maria de la Pau Pigem: directora
* Juli Fàbregas: eutor
* Marcos Aguilera: Marcos
* Daniel Casadella: Juan
* Ariadna Lliveria: Elena
* Albert Ruiz: entrenador
* Felipe Bravo: noi ros
* Nadeska Abreu: Estela
* Osvaldo Ayre: Nestor
* Juan Miguel Díez: expositor
* Mónica Moreira: veterinària
* Marisa Duaso: dona pintada
* Pep Payo: conserge
* Carlos Punyet: metge d'urgència
* Jordi Colomer: metge d'UCI
* Montse Mostaza: reportera TV

## Referències

* ↑ «Bullying» (en castellà). La Vanguardia. Arxivat de l'original el 2017-04-01 [Consulta: 31 març 2017].
* ↑ «Josecho San Mateo muestra en 'Bullying' el infierno del acoso escolar | Andalucía-Málaga | elmundo.es» (en castellà). Màlaga: El Mundo. [Consulta: 31 març 2017].
* ↑ «'Bullying': el acoso escolar vuelve al cine - 20minutos.es» (en castellà). 20minutos.es - Últimas Noticias, 19-10-2009.

## Vegeu també

* Assetjament escolar
Viccionari
# Foggy Bottom

Foggy Bottom és un dels barris del segle xix més antics de Washington DC. El seu nom possiblement prové de la boira (en anglès: fog) que solia aparèixer en aquesta zona baixa propera als pantans de Washington. Se situa a l'oest del centre de la ciutat, al quadrant nord-oest, delimitat pel carrer 17 a l'est, el parc de Rock Creek a l'oest, l'avinguda Constitution al sud i l'avinguda Pennsilvània al nord.
"Foggy Bottom" s'empra com a metònim del Departament d'Estat dels Estats Units, les oficines centrals del qual són al barri. El campus principal de la Universitat George Washington es troba aquí també, així com el conegut Hotel Watergate i el Centre Kennedy per les Arts. La Universitat ha crescut significativament en l'última dècada, de manera que actualment ocupa la major part del barri.
Foggy Bottom fou una comunitat de treballadors irlandesos, alemanys i afroamericans que hi treballaven en les cerveseries, fàbriques de vidre i plantes de gas de la zona. Aquestes instal·lacions industrials es consideren com a possible raó del nom del barri, on "fog" s'empra per al fum de les fàbriques. Aquest barri històric és a la llista del Registre Nacional de Llocs Històrics (National Register of Historic Places) dels Estats Units.
L'àrea de Foggy Bottom fou el lloc escollit pels primers assentaments en el que avui és Washington. El 1763 Joseph Funk dividí les 52 hectàrees de la zona del riu Potomac i el Rock Creek. L'assentament s'anomenà oficialment Hamburg, tot i que era conegut com a Funkstown, i va atraure molts colons fins a la dècada de 1850, quan les companyies arribaren a la zona. La zona fou també l'emplaçament original de l'Observatori Naval dels Estats Units.
A Foggy Bottom s'hi pot anar en metro a través de la zona del mateix nom. Foggy Bottom és també el nom d'una cervesa de la Olde Heurich Brewing Company. La companyia començà al barri, però la cervesa es processa actualment a Nova York.
# Lemos (São Tomé i Príncipe)

Lemos és una localitat de São Tomé i Príncipe. Es troba al districte de Mé-Zóchi, al nord-est de l'illa de São Tomé. La seva població és de 218 (2008 est.). Es troba a 2 kilòmetres de Trindade.

## Evolució de la població

Població de Lemos (2001-2008) :
| 2001 | 2008 |
| ? | 218 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08

## Bibliografia

* Great World Atlas, Reader's Digest Volumes, 1st Edition, September 2006, p. 223 ISBN 972-609-471-2
* Grande Dicionário Enciclopédico Ediclube (Ediclube Great Encyclopedia Dictionary) Vol. XVI, p. 5574 and 5575, 1996. ISBN 972-719-056-1
# Springerichthys kulbickii

Springerichthys kulbickii és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 3 cm de longitud total.

## Hàbitat

És un peix marí, de clima subtropical i associat als esculls de corall que viu entre 2-15 m de fondària.

## Distribució geogràfica

Es troba des d'Austràlia fins a Nova Caledònia, Fiji, Tonga i la Samoa Nord-americana.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Fricke, R., 1994. Tripterygiid fishes of Australia, New Zealand and the southwest Pacific Ocean (Teleostei). Theses Zool. 24:1-585.
* ↑ Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Euríal (fill de Mecisteu)

Euríal (en grec antic Εὐρύαλος), va ser, segons la mitologia grega, un fill de Mecisteu que participà en l'expedició dels argonautes.
Figura entre els epígons lluitant contra Tebes. Al Catàleg de les naus el veiem acompanyant Diomedes i Estènel, com un dels cabdills del contingent d'Argos que van anar a la guerra de Troia. Més endavant va participar en els Jocs Fúnebres en honor de Pàtrocle. Animat per Diomedes, va enfrontar-se amb Epeu en la prova de pugilat, però va ser vençut.

## Referències

* ↑ Pseudo-Apol·lodor. Biblioteca. I, 9, 13.
* 1 2 Grimal, Pierre. Diccionari de mitologia grega i romana. Barcelona: Edicions de 1984, 2008, p. 185. ISBN 9788496061972.
# Resolució 503 del Consell de Seguretat de les Nacions Unides

La Resolució 503 del Consell de Seguretat de les Nacions Unides, aprovada per unanimitat el 9 d'abril de 1982, després de reafirmar la Resolució 473 (1980), el Consell va expressar la seva preocupació davant les sentències de mort emeses per la Divisió Provincial de Transvaal del Tribunal Suprem de Sud-àfrica contra Ncimbithi Johnson Lubisi, Petrus Tsepo Mashigo i Naphtali Manana, tots ells membres del Congrés Nacional Africà.
La resolució va demanar al Govern de Sud-àfrica que commutés les sentències de mort després d'haver escoltat la confirmació d'aquestes en la Divisió d'Apel·lació del Tribunal Suprem. També va instar a tots els Estats membres a utilitzar la seva influència per ajudar en aquest assumpte.
Després de l'aprovació de la Resolució 503, les sentències de mort els van ser commutats a cadena perpètua; tots van ser alliberats posteriorment durant la caiguda de l'apartheid.

## Referències

* ↑ Wellens, Karen; T.M.C. Asser Instituut. Resolutions and statements of the United Nations Security Council (1946–1989): a thematic guide. BRILL, 1990, p. 171. ISBN 978-0-7923-0796-9.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Jalalpur (Uttar Pradesh)

Jalalpur és una ciutat i municipi del districte d'Ambedkar Nagar a Uttar Pradesh, Índia, situada a 26° 37′ 10″ N, 82° 10′ 30″ E﻿ / ﻿26.61944°N,82.17500°E﻿ / 26.61944; 82.17500, a la vora del riu Tons. Segons el cens del 2001 la població era de 29.634 habitants. Al segle xix s'esmenta com Jalalpur-Nahvi i era part del districte de Faizabad a l'Oudh, Províncies Unides d'Agra i Oudh, tenint una població (1881) de 6.240 habitants.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# CAVÓK Air

CAVÓK Air o CAVÓK Airlines és una companyia aèria amb seu a Kíiv. Realitza el transport de mercaderies.

## Història

L'aerolínia es va crear l'any 2011. Va començar les seves activitats el 26 d'abril de 2012, després de rebre el certificat del Servei d'Aviació Estatal d'Ucraïna.

## Àmbit d'activitat

* Transport de càrrega especial;
* Transport les 24 hores del dia de la càrrega charter;
* Planificació i prestació de vols;
* Obtenció de permisos diplomàtics i especials.

## Flota

A juny de 2021, la flota de l'aerolínia estava formada per 7 avions An-12B.

## Accidents i incidències

El 29 de juliol de 2017, l'An-74TK100 UR-CKC es va estavellar durant l'enlairament des de l'aeroport internacional de Sao Tome i va resultar danyat irreparablement. Es va informar que l'avió va volar contra un estol d'ocells, cosa que va danyar els motors. Els pilots van intentar aturar l'enlairament, però no van poder, i l'avió va sortir de la pista i va quedar molt malmès.

## Referències

* ↑ CAVOK Air Arxivat 1 December 2015$^{[Datemismatch]}$ a Wayback Machine. cavok.aero Retrieved 28 August 2015
* ↑ «Fleet | Cavok Air» (en rus). Arxivat de l'original el 2 липня 2021. [Consulta: 11 juny 2021].

## Enllaç

* Сайт компанії Arxivat 1 December 2015$^{[Datemismatch]}$ a Wayback Machine.
# Fluixa

La fluixa és l'ormeig de pescar consistent en una ploma lligada a un cordill prim de seda, que a l'extrem porta un ham petit. Està muntat de manera que, en avançar la barca, tot l'ormeig va avançant, i els peixos es figuren que es tracta d'un peix autèntic, mossegant l'ham. També existeixen fluixes per a peixos més grossos (oblada, déntol, círvia).

## Vegeu també

* Gussi
Viccionari
# Lemovis

Els lemovis (en llatí lemovii) eren un poble germànic esmentat per Tàcit, que diu que vivien amb els rugis (rugii) a la costa de la mar Bàltica al nord de l'Europa Oriental.
Van ser inclosos en la confederació dels gots, i més tard en la confederació dels huns. Dissolta aquesta, van patir sorts diverses, però la majoria van quedar sotmesos als ostrogots.
Segons diu Tàcit, feien servir escuts rodons, espases curtes i obeïen immediatament les ordres dels seus caps.

## Referències

* ↑ Smith, William (ed.). «Lemovii». Dictionary of Greek and Roman Geography (1854). [Consulta: 2 agost 2021].
# Steffisburg

Steffisburg és un municipi del cantó de Berna (Suïssa), situat al districte de Thun.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].